કેન્દ્ર સરકારે પહેલા આ ખરડાના માધ્યમથી એવા એકમોને સરકારની મંજુરી વગર છટણી કરી દેવા કે કામકાજ સમેટવાની પરવાનગી આપવાનો પ્રસ્તાવ રાખ્યો હતો કે જયાં કામદારોની સંખ્યા ૩૦૦ હોય. વર્તમાન જોગવાઇઓ અનુસાર જે એકમોમાં કામદારોની સંખ્યા ૧૦૦ હોય ત્યાં આવુ કરવાની પરવાનગી છે. ખરડામાં છટણી થયેલા કામદારોને ત્રણગણુ વળતર આપવાની જોગવાઇ કરવામાં આવી હતી. કેન્દ્રીય શ્રમ સંગઠનોએ વર્તમાન જોગવાઇઓમાં કોઇપણ પ્રકારના ફેરફારો કરવા સામે વિરોધ નોંધાવ્યો હતો તે પછી સરકારે આ વિવાદાસ્પદ પ્રસ્તાવોમાં પીછેહટ કરવાનો નિર્ણય લીધો છે.